# TƏDQİQAT İŞLƏRİ ÜÇÜN MÜRACİƏT ELANI

**1. TƏDQİQAT İŞLƏRİ ÜÇÜN MÜRACİƏT ELANININ KONTEKSTİ**

Avropa İttifaqının maliyyələşdirdiyi, BMT-nin İnkişaf Proqramının qismən maliyyələşdirdiyi və icra etdiyi “Genderə-həssas Dayanıqlı İnkişaf Məqsədlərinin Həyata Keçirilməsində Vətəndaş Cəmiyyətinin Rolunun Artırılması” layihəsi çərçivəsində DataHub MMC və Avrasiya Əməkdaşlıq Fondunun ekspertləri “Qadınların Səsinin Aşkarlanması” adlı fəaliyyət həyata keçirilir. Bu fəaliyyət çərçivəsində vətəndaş cəmiyyəti təşkilatları, beyin mərkəzləri təmsilçilərinin, müstəqil tədqiqatçıların genderə-həssas Dayanıqlı İnkişaf Məqsədlərinin hədəf və indikatorlarının ölkədə icrası vəziyyətinə dair kiçik tədqiqat işlərinin dəstəklənməsi nəzərdə tutulub.

Bu məqsədlə aşağıda göstərilən istiqamətlər üzrə tədqiqat işlərinin qəbulu **15 Noyabr 2019-cu il** tarixinədək açıq elan edilir.

**2. TƏLƏB OLUNAN TƏDQİQAT İŞLƏRİ ÜÇÜN MƏQSƏD VƏ İSTİQAMƏTLƏR**

Tədqiqat işlərinin dəstəklənməsində məqsəd genderə həssas Dayanıqlı İnkişaf Məqsədlərinin hədəf və indikatorlarının Azərbaycanda implementasiya vəziyyətinə dair həm dövlət orqanlarının, həm də vətəndaş cəmiyyətinin faydalana biləcəyi milli tədqiqat və data mənbələrinin artırılmasıdır. Tədqiqat işləri AƏF və Qafqaz Tədiqat və Resurs Mərkəzi – Azərbaycan tərəfindən aparılmış araşdırma[[1]](#footnote-1) nəticəsində aşkarlanmış, daha öncə tədqiq olunmamış aşağıdakı sahələri əhatə etməlidir:

* İKT və qadın sahibkarlar ; Qadınların İKT sahəsində iştirakı üzrə ətraflı statistika;
* Qadınların cinsi və reproduktiv hüquqları və bu sahədə mövcud sağlamlıq xidmətləri; Kənd yerlərində yaşayan qadınlar üçün reproduktiv sağlamlıq xidmətləri də daxil olmaqla səhiyyə xidmətlərinin əlçatanlığının vəziyyəti;
* Ödənişsiz qayğı işi və onun gender bərabərliyinə təsirləri (qayğı iqtisadiyyatı); Qadınların ödənişli və ödənişsiz əmək fəaliyyəti
* Azərbaycanda erkən nigah problemi və onun nəticələri; Erkən nigahın (əsasən də dini nigah) nəticəsi olaraq yeniyetmə qızların uşaq dünyaya gətirmə halları və bunun onların sağlamlığına mənfi təsirləri;
* Qız uşaqlarının selektiv abort edilməsi və Azərbaycanda təbii cins balansı;
* Cinsi və reproduktiv sağlamlıq və hüquqlar üzrə hərtərəfli və yaşa uyğun təhsil;
* Gender bərabərliyi ilə bağlı qanunvericilik, qanun vericiliyin tələblərinə nə dərəcədə əməl olunması; Qanunvericilikdə mövcud pozitiv diskriminasiya və bunun qadınların əleyhinə olduğu hallar;

Tədqiqat işlərində yerli vətəndaş cəmiyyəti və dövlət orqanları ilə əməkdaşlığı nəzərdə tutan tədqiqat təkliflərinə üstünlük veriləcəkdir.

**3. TƏDQİQAT İŞLƏRİ İLƏ BAĞLI DİGƏR TƏLƏBLƏR**

**Fəaliyyətlərin Münasibliyi**

Münasib işləri yuxarıda göstərilən istiqamətlərdən biri və ya bir neçəsi üzrə, qeyd olunan yanaşmaları nəzərə alan, aydın şəkildə müəyyən edilmiş məqsədləri, dəqiq hədəf qrupları və ölçüləbilən nəticələri olan, birlikdə bütövlük təşkil edən, müstəqil fəaliyyətlər toplusundan ibarət olmalıdır.

Təqdim edilmiş tədqiqat işinin **maksimum 2 ay** ərzində həyata keçirilməsi nəzərdə tutulmalıdır. Tədqiqat işi üzrə fəaliyyətlərin icrası **15 fevral 2020-ci il** tarixinədək yekunlaşdırılmalıdır.

**Ərizəçilərin Münasibliyi**

Aşağıda göstərilmiş münasiblik meyarlarına cavab verən və vergi ödəyicisi olan fiziki şəxslər müraciət edə bilərlər:

• Ərizəçilər vergi ödəyicisi fiziki şəxs kimi qeydiyyatdan keçməlidirlər;

• Ərizəçilərin Dövlət Sosial Müdafiə Fonduna, Vergi Departamentinə və digər dövlət qurumlarına heç bir borcu olmamalıdır;

• Ərizəçilər hal-hazırda hər hansı mülki, inzibati, cinayət və vergi məsələləri ilə əlaqədar heç bir istintaqa, məhkəmə çəkişməsinə cəlb olunmamalı və barəsində məhkəmə hökmü olmamalıdır.

**Xərclərin Əsaslandırılması**

Tədqiqat işi üçün xərclərin ümumi dəyəri **1500 AZN**-dən artıq olmamalıdır.

Bütün xərclər yalnız təqdim olunmuş xidmət təkliflərinin icrasına yönəlmiş birbaşa fəaliyyət xərclərindən, həmin fəaliyyətləri həyata keçməsi üçün ən vacib əlaqədar xərcləri əhatə etməli və real qiymətləri əks etdirən müvafiq sənədlərə əsaslanmalıdır.

Xərclərin qiymətləndirilməsi zamanı onların xidmət təklifləri paketində göstərilən fəaliyyətlər üçün vacibliyi və müvafiqliyi, həmçinin, xərclərin əsaslandırılmasında göstərilən qiymərlətlərin reallığı əks etdirməsi əsas meyarlar olacaqdır.

**4. ƏRİZƏLƏRIN TƏQDİM OLUNMASINA DAİR MƏLUMAT**

Ərizə əsas və əlavə sənədlərdən ibarətdir. Əsas ərizə sənədləri aşağıdakılardan ibarətdir:

• Tədqiqat işinin ətraflı təsviri;

• İcra planı

• Xərclərin əsaslandırılması.

Ərizəçilər bu tədqiqat işi üçün müraciət elanına əlavə edilmiş ərizə formalarının formatına riayət etməli, müvafiq qaydada bəndləri doldurmalı və suallara cavab verməlidirlər. Qaydalara riayət edilməməsi müraciətin baxılmamasına səbəb ola bilər.

Əlavə ərizə sənədləri aşağıdakılardan ibarətdir:

• Vergi şəhadətnaməsinin surəti;

• Vergi Departamentinə və Sosial Müdafiə Fonduna verilmiş ən son hesabatlar və/və ya borcun olmadığına dair Vergi Departamentindən və Sosial Müdafiə Fondundan verilmiş rəsmi məktublar və ya elektron çıxarışlar;

• Hesab məlumatları ilə bağlı bank tərəfindən verilən arayış (əsli);

• Xidmət təklifləri paketində göstərilən fəaliyyətləri icra edən komandanın rəhbərinin, maliyyə üzrə məsul şəxsinin, mühasibin xidmət təklifləri paketində göstərilən fəaliyyətlərin icrasında cəlb olunacaq əsas mütəxəssislərin qısa tərcümeyi-halları/CV-ləri (xahiş edirik, aşağıdakı məlumatların öz əksini tapdığına əmin olasınız: əvvəl işlədikləri yerlər, işlədikləri tarixlər, tutduqları vəzifələr, vəzifə öhdəlikləri/səlahiyyətlər).

**Ərizələr azərbaycan dilində təqdim olunmalıdır.**

Natamam - əsas və əlavə sənədlərdən hər hansı biri çatışmayan ərizələrə baxılmayacaq.

Ərizələr info@epfound.az elektron ünvanına göndərilməlidir. ***15 noyabr 2019-cu il tarixindən sonra göndərilən ərizələr etibarsız hesab olunacaq.*** Ərizəçilər müraciətlərinin vaxtında çatmasına öhdəlik daşıyırlar.

Xidmət təkliflərini göndərən zaman e-mailin mövzü hissəsində ***“Tədqiqar işləri üçün müraciət \_Ərizəçinin adı”*** qeyd olunmalıdır

Bu müraciət ilə bağlı bütün suallarınızı info@epfound.az elektron ünvanına göndərə bilərsiniz.

1. <http://crrc.az/wp-content/uploads/2019/10/Collection-and-Analysis-of-information-on-Gender-Sensitive-Sustainable-Development-Goals-in-Azerbaijan-2008-2019.pdf> [↑](#footnote-ref-1)